Publication: Magyar Közlöny
Issue: MK-2011-140 (Year: 2011, Number: 140)
Era: contemporary
Section: foglalkoztatásról szóló 2004. évi CXXIII. törvény
Paragraph Index: 2454

(7) Az (5)–(6) bekezdésben foglaltak alkalmazásánakfeltétele, hogy a kifizetõ részére a természetes személy nyilatkozatot tesz a legalább heti 36 órás foglalkoztatással járó munkaviszonya fennállásáról, tanulmányai folytatásáról, illetõleg a más kifizetõvel fennálló, az adóalap megállapításának különös szabályai hatálya alá tartozó jogviszonyáról. A természetes személy az olyan változásról, amely az (5)–(6) bekezdésben foglalt rendelkezések alkalmazását érinti, haladéktalanul újabb nyilatkozatot tesz a kifizetõ részére. A nyilatkozat tartalmazza a természetes személy természetes személyazonosító adatait, valamint adóazonosító jelét, ennek hiányában a személyazonosító okmánya típusának megjelölését és számát, valamint lakcímét. Az újabb nyilatkozat megtételének elmulasztása miatt keletkezett adóhiány és jogkövetkezményei megtérítését a kifizetõ a nyilatkozatot elmulasztó természetes személytõl igényelheti. Ha az újabb nyilatkozat megtételének elmulasztása miatt keletkezett adóhiányt a kifizetõtõl nem lehet behajtani, az adóhiány és jogkövetkezményei megfizetésére az állami adóhatóság a nyilatkozatot elmulasztó természetes személyt határozattal kötelezheti.

Source: https://magyarkozlony.hu/hivatalos-lapok/d02290c676d6af915d296b78c53b86b5449736bf/dokumentumok/0208418ecf1c0f06c26d14cc335968b877540082/letoltes